
se 2 aie 
Toate aceste cinstiri, sfinte şi obişnuite, ale mucenicilor, săvârşite după lege sunt 
prăznuiri şi stâlpi veşnici ai bărbaţilor care au luptat cu vitejie potrivit poruncii şi 
voinţei lui Dumnezeu. 


În aceste sărbători înainte stătătorii Bisericilor când au intenţia să vorbească şi ţin 
în comparaţie puterile lor proprii cu măreţia subiectelor îşi cer iertare chiar de la 
început şi refuză a mai vorbi, spunând că micşorează măreția faptelor prin 
nimicnicia cuvântului. Dacă cei care vor să engomieze pe unul din mucenici, re- 
fuză de a le aduce laudă, şi-şi mărturisesc neputinţa lor cu glas înalt, ce va fi cu 
mine astăzi, care am pus înainte spre laudă, pe dascălii mucenicilor, pe adevărații 
şi primii ucenici a lui Hristos, pe părinţii Bisericilor singurii propovăduitori 
vrednici de credinţă ai Evangheliei, pe cei care au vorbit cu Dumnezeu şi au primit 
cu urechile lor glas de la Dumnezeu? Dar nu! Pentru că subiectul este foarte înalt, 
iar încercarea grea de realizat, nu vom iubi lenevia şi tăcerea nefolositoare, ca cei 
fricoşi şi fără experienţă în călătoriile pe mare, care îşi iau gândul de la călătorie 
numai la vederea mării şi nici nu îndrăznesc la început să pună piciorul în corabie 
şi nici să facă o călătorie mică pe lângă ţărmuri de dragul experienţei. Încredin- 
țând încercarea noastră acestor bărbaţi de trei fericiţi, pentru care ne-am adunat 
astăzi vom încerca să înfățişăm viaţa lor spre bucuria altora. Suntem încredintaţi că 
nu ni se va cere din partea noastră atât cât merită aceşti mari şi minunaţi bărbaţi, ci 
atât cât se va găsi la noi săracii. 


Aş dori ca să mi se dea şi mie astăzi o mică parte din harul acela, de care fiecare 
din aceşti doi sfinţi s-au împărtăşit. 


Unul a învăţat în Ierusalim pe cei necredincioşi, iar ajungând în Areopagul din 
Atena, a întors pe păgâni de la rătăcirea atee, arătându-le pe Hristos şi vestindu-le 
taina credinţei celei adevărate. Astfel am arătat care este subiectul cuvântării noa- 
stre de azi spre a nu fi prea departe de marea măreție. 


Dar pentru că darurile mari ale Duhului sunt ale celor mari, iar eu sunt nevrednic 
de a fi îmbogăţit cu astfel de haruri, voi adăuga sărăciei mele râvna voastră, după 
cum Elisei a amestecat fructele otrăvitoare cu făină (IV Împărați IV, 38-41). Nici 
unul din cei care mă ascultați să nu socotească că prin preferința mea de a lăuda pe 
nişte bărbaţi atât de vrednici aş aplica în această cuvântare legile retoricii elene. 
Noi nu urmărim să linguşim pe cineva cu ajutorul artei oratorice, ci ne străduim să 
vă prezentăm în chip real virtutea unor suflete iubitoare de Dumnezeu. Pentru 
aceea va fi trecut sub tăcere neamul acestor bărbaţi, iar renumele părinţilor nu va 
tulbura cuvântarea. Căci «trupul şi sângele nu vor moşteni Împărăţia Cerurilor” (1 
Corinteni XV, 50). 


Nu vom cinsti pe cetăţenii cerului pe temeiul faptelor pământeşti şi lumeşti, ci cu 
totul dimpotrivă, va fi pomenită cu laude viaţa obscură a părinţilor, ocupaţia de 
meşteşugari, aşa numita insultă a sărăciei. Căci slava creştinilor, potrivit Evanghe- 


liei noastre, este smerenia. În ce mă priveşte blamez cu tărie tot ceea ce are afini- 
tate cu engomiile profane, pentru motivul că cei care voiesc să laude pe cei pre- 
feraţi de ei, pentru că n-au nimic deosebit de spus, aleargă zadarnic la morminte, 
tulbură degeaba pe cei ce odihnesc acolo şi împodobesc pe cei vii cu cei morți. 
Prin faptul că invocă pe cei plecaţi din viaţă, mărturisesc că nu este nimic bun în 
cei lăudaţi de ei. Mai mult, dacă ar fi unanim recunoscut, ca cei care se trag din 
părinți străluciți sunt şi ei buni şi că virtutea se moşteneşte ca şi natura ar fi 
probabil potrivit să se facă ceva pomenire de părinţi. Dar pentru că deosebirea 
ocupaţiilor dezminte mai mult transmiterea însuşirilor părinților la copii - căci 
copilul unui filosof ajunge un prost, iar fiul unui libertin un filosof - este zadarnică 
truda de a face menţiune de strămoşi, dacă este vorba să se arate de are cineva vreo 
faptă de virtute. 


Că lucrurile aşa stau nu-i nevoie să cercetăm în altă parte, ci în Sfânta noastră 
Scriptură, plină de felurite foloase. 


=> Cunoaştem negreşit pe preotul pe bătrânul acela, pe educatorul şi dascălul 
marelui Samuil (1 Împărați II, 12); dar deşi era un om foarte bun, totuşi n-a 
fost de nici un folos fiilor lui, care au fost educați de însuşi tatăl lor şi 
învăţaţi în fiecare zi legile preoţiei. 

— Din părinţi necredincoşi a fost Timotei, apostolul (Faptele Apostolilor), 
câinele vrednic al lui Pavel; cu toate acestea n-a urmat, ca unei firi, purtării 
părinților lor dimpotrivă, urând în chip raţional păgânătatea părinţilor lui, 
a îndrăznit cu curaj spre legea sfântă a credinţei şi s-a arătat un fruct dulce 
dintr-o rădăcină amară. 

= Tovărăşie de asini şi rod al oilor. Astfel Avesalom (II Împărați XV, 1- XVIII, 
33) a fost un tânăr rău dintr-un tată, blând şi excela prin răutate tot atât de 
mult pe cât tatăl său prin blândețe. Sau mai degrabă, dacă trebuie să 
vorbim mai pe drept, cu mult întrecea în răutate virtutea tatălui său. 


În general, dacă ar vrea cineva să afle caractere de copii contrare părinţilor, va găsi 
nenumărați copii destoinici din părinți răi, şi invers copii răi din oameni foarte 
buni. Şi pe foarte multă dreptate. Dacă firea şi nu caracterul ar da naştere la viciu 
sau virtute, nu s-ar vorbi şi de una şi de alta, ci ar predomina numai una. 


Să se numească deci Petru fiu al lui lona (loan I, 42). Nu mă interesează, cine este 
acesta. Eu din faptele fiului laud pe tată. Incepând de jos, trimit spre cele de sus 
slavă, după cum noaptea, lumânările aşezate pe podea luminează bagdadiile. 


Isaia profeţeşte că Tatăl a pus pe Fiu piatră din capul unghiului (Isaia XXVIII, 16), 
arătând prin aceste cuvinte că Fiul este scaunul şi temelia intregei consistenți a 
lumii. lar Fiul la rândul său numeşte, după cum spune în Evanghelii, pe Petru 
temelie a Bisericii: «Tu eşti Petru şi pe această piatră voi zidi Biserica mea» 
(Matei XVI, 18 ). Şi într-adevăr Petru a fost cel dintâi care, ca o piatră mare şi 
solidă, a fost aruncat în profunzimea acestei lumi sau în valea plângerii, după 
expresia lui David (Psalmi LXXXIII, 6) pentru ca susținând pe toţi creştini zidiți 
pe temelia mărturisirii sale, să-i ridice la înălțimea, care este locuinţa nădejdei noa- 
stre. 


Caii 


Sfântul Apostol Petru 


«Nmeni nu poate să pună altă temelie decât cea pusă, care este lisus Hristos” (I 
Corinteni III, 11). Mântuitorul nostru a împodobit pe primul lui ucenic cu 
asemenea nume, numindu-l piatră a credinţei. Aşadar din pricina lui Petru, 
iniţiatorul autentic şi credincios al credinţei se păstrează nezdruncinată şi neclătită 
temelia Bisericii. Din pricina clădirii făcută de acest drept am prins rădăcini noi 
creştinii, care ne întindem de la răsărit şi până la apus. Îndată după începerea 
propovăduirii Evangheliei s-au pornit împotriva ei multe încercări şi nenumărați 
tirani; dar înainte de aceştia s-a pornit diavolul, care a voit s-o doboare la pământ şi 
să ne distrugă pe noi, împreună cu temeliile ei; au venit râurile, după cum spune 
Mântuitorul (Matei VII, 27), ca torentele s-au năpustit vânturile puternice ale 
duhurilor diabolice; ploile grozave ale persecutorilor au căzut peste creştini, dar nu 
s-a văzut nimic mai puternic decât fortăreaţa lui Dumnezeu, pentru motivul că a 
fost zidită clădirea credinţei prin mâinile sfinte ale celui dintâi apostol. 


Cu acest prilej ar trebui să spun un cuvânt de binecuvântare celui care l-a numit pe 
acest propovăduitor al Evangheliei piatră. Dar să vedem dacă se poate, cum zi- 
deşte Petru! Nu zideşte cu pietre, nici cu cărămizi şi nici cu alte materiale pă- 
mânteşti, ci cu cuvinte şi cu fapte, prin care lucra de la Sfântul Duh. 


După ce Dumnezeul şi Mântuitorul nostru s-a înălțat la ceruri în faţa apostolilor 
săi, având ca vehicul norii, acest bărbat a luat asupra sa învăţătura Evangheliei. ȘI- 
a deschis gura înainte a tuturora acelora care aveau părtăşenie la episcopat, a vorbit 
cu îndrăzneală în faţa mulțimilor înfuriate împotriva credinţei şi s-a arătat un orator 
înţelept în mijlocul neamurilor şi a lui Israil, a neamurilor care-şi ascuţeau dinţii 
dacă cineva pomenea numele lui lisus. Astfel profeția spusă despre Domnul se 
potriveşte de minune şi lui Petru: “Câini mulți m-au înconjurat, tauri graşi m-au 
împresurat” (Psalmi XXI, 12). Petru însă fierbând de Duhul şi păzind neuitată po- 
runca spusă lui: “Paşte oile mele” (loan XXI, 15,16, 17) a stat în mijlocul unei 
mulțimi alcătuită din nenumărate neamuri şi striga: “Bărbaţi iudei şi toţi care lo- 
cuiţi în lerusalim”. (Faptele Apostolilor II, 14) 


Dar ca să nu lungim cuvântarea noastră reproducând toată predica lui Petru, le adu- 
ce aminte de cuvintele lui Ioil, profeţite prin inspirația Duhului. De la Ioil trece la 
David şi pe mărturia psalmului al cincisprezecelea, face dovada învierii Domnului. 
Și după ce şi-a terminat cuvântarea, prin înțelepciunea cuvintelor sale şi pe 
temeiul mărturiilor din lege, a adus la credinţă pe ascultători, nu zece, nici o sută, 
nici de trei ori sau de cinci ori pe atâţia, ci trei mii de bărbaţi, o pliromă a Bisericii, 
suficient popor ca să impresioneze pe cei ostili, din care a rupt mulţi. Ce farmec 
cald şi înflăcărat de convingere, care pătrunde iute în suflete! Ce dumnezeiască 
înţelepciune, care pune în umbră orice înţelepciune omenească! 


Ce spuneţi voi care încununaţi pe Demostene mai presus de toţi oratorii, iar dintre 
filosofi lăudaţi pe Socrate? Căci Demostene, mare şi renumit în arta oratorică, n-a 
putut prin arta sa să-şi impună convingerile sale, încât a fost exilat din cetate de 
ascultători; iar Socrate, cu toate multele lui cuvântări către atenieni şi cu toate 
discuţiile lui înțelepte, la sfârşit, a aflat cucută, ucis fiind de ceata ucenicilor săi. 
Atât era de neputincios în puterea de convingere! 


Dar Petru, pescarul, meşteşugarul, neînvăţatul sau orice alt epitet dispreţuitor i-ar 
da cineva, printr-o singură cuvântare, a vânat trei mii de bărbaţi şi negreşit a în- 
trecut şi pe Demostene şi pe Socrate. Şi a avut acest succes cu toate că mulțimea 
se revolta şi se răzvrătea şi nu-i îngăduia la început să-şi deschidă gura. 


După ce ceata creştinilor a crescut şi a progresat îndeajuns, pe lângă învăţăturile şi 
sfaturile date prin cuvântări, Petru a oferit experiența minunată a unei puteri 
practice. A vindecat desăvârşit pe ologul de la uşa templului, olog din pântecele 
maicii sale, suferind prin o greşală a naturii. Tot poporul s-a strâns împrejurul 
templului, fiind adus de faima minunii priveau la Petru. S-a astupat gura duşma- 
nilor lui Hristos, iar crucea era un trofeu de victorie şi nu insultă! 


Iarăşi cel neînvăţat, meşteşugarul, ia a doua oară cuvântul, spunându-le: “Bărbaţi, 
dacă vi se pare vrednic de mirare şi minunea aceasta este consecinţei unei lucrări 
dumnezeieşti, închinaţi-vă Celui care a vindecat pe olog, lui Iisus pe care voi l-aţi 
pălmuit, iar mai pe urmă, fierbând de mânie l-ati înălțat pe lemn. Acesta este şi 
trăieşte şi după cum v-a spus adeseori, înviind din morți, împărăţeşte peste toţi. 
Astfel acum, pocăindu-vă de păcatele voastre, “veniţi la EI şi luminaţi-vă “, după 
cum spune tatăl vostru, David. Căci dacă sunteţi fii profeților şi ucenicii lui Moise, 
nu faceţi de ruşine harul strămoşilor voştri, dând atenţie celor ce vă grăiesc 
minciuni, ci, privind cu înţelepciune la cele predicate mai înainte de ei, primiţi în 
suflete pe Mântuitorul neamului vostru. Căci acesta este despre care şi Moise a 
făgăduit că are să vi se ridice profet”. 


Aceste cuvinte şi altele asemenea spunând poporului, a plecat atrăgând la credinţă 
încă alți pe atâția la cele trei mii. Astfel vorbea Petru cu îndrăzneală şi cu râvnă în 
public pentru răspândirea cuvântului evanghelic, zelos, netemător, înţelept, cu în- 
drăzneală şi încredere în convingerile lui, dar de temut potrivnicilor. 


Dar nu numai această formă, râvna prea bunului dascăl al credinţei, anume de a 
strânge popor numeros lui Dumnezeu, ci cu mult mai mult îl interesa pe el ca uce- 
Nicii săi să trăiască, exact după legile date. 


A văzut pe Anania acela, furul propriilor sale reduri, noul jefuitor de cele sfinte că 
are de gând să introducă printre creştini răul obicei al păcatului; pentru asta îndată 
I-a tăiat pe el din Biserică (Faptele Apostolilor V, 1-10). Asta nu înseamnă că era 
crud şi ucigaş, ci a vindecat astfel păcatul, cu gândul de a fi de folos. Poporul era 
de curând venit la credinţa în Hristos şi abia fixat şi primise legile evanghelice 
după ce trăise atâta vreme în indiferentismul religios elin şi iudaic. De aceea a 
socotit cu cale să facă uz faţă de ucenici nu numai de sfaturi, ci şi de oarecare frică 
cu bune rezultate practice. (Oamenii sunt obişnuiţi să-şi păstreze mai departe obi- 
şnuinţele căpătate în vechile lor îndeletniciri). Petru a ţinut de rău păcatul şi a adău- 
gat îndată ca pedeapsă moartea. N-a întrebuințat sabia, nici nu l-a dat călăilor, ci 
atunci, într-un chip cu totul nou, a arătat puterea lui Hristos prin felul în care a fost 


ucis. Numai l-a acuzat, iar cel acuzat şi-a şi dat duhul. Nu e nevoie să mai cer- 
cetăm cât este de mare acest fapt şi câtă credinţă a introdus în Biserică. 


Printr-un singur fapt s-au săvârşit două lucruri: întâi să se creadă că Mântuitorul 
este Dumnezeu şi al doilea că EI este acela care pedepseşte pe cei ce calcă legile 
lui, având în urma lui pe îngerii ce lucrează îndată la voinţa apostolului. A vrut să 
facă bine ologul şi harul n-a întârziat. A vrut să pedepsească pe jefuitorul celor 
sfinte şi a urmat îndată pedeapsa. 


Acestea sunt îndestulătoare ca să uimească sufletele şi să convingă cu tărie că cele 
spuse de Petru nu era o înşelăciune, ci că în adevăr Dumnezeu era cu el şi că taina 
pe care o vestea era sfântă şi adevărată. Este necesar să se observe şi aceasta că 
semnul de pedeapsă şi de ucidere s-a îndeplinit de apostol atunci când a fost 
nevoie, spre a fi dată celor cu rea voinţă o dovadă de puterea sa pedepsitoare, pe 
când binefacerile şi tămăduirile le săvârşea continuu şi în fiecare zi. 


Și era în Petru atât har şi atâta uşurinţă de a vindeca, încât nimeni dintre bolnavii 
care se apropiau de el nu pleca înşelat în speranţele sale, ci pleca întreg şi sănătos 
la casa sa. Tot locul în Ierusalim se arăta Petru, vorbea de Hristos. Poporul ducea 
după sine şiruri de bolnavi şi în fiecare zi era un spectacol minunat format dintr-un 
popor amestecat: unii veneau ca să fie sloboziţi de boalele ce-i chinuiau, iar alții ca 
să vadă pe cei vindecaţi. Astfel a fost scris despre apostol şi acel lucru minunat, ce 
nu s-a spus de nici un altul, că rudele şi prietenii celor bolnavi, aduceau pe bolnavi 
în stradă, «pentru ca venind Petru să-i umbrească cel puţin umbra lui” (Faptele 
Apsotolilor V, 15). Lucrul acesta este mai mare şi decât minunile Stăpânului şi 
robul a fost mai faimos decât Domnul. În această privinţă s-a împlinit negreșşit 
profeția făcută, de Mântuitorul ucenicilor: «Amin, amin zic vouă: Cel care crede 
în mine, lucrurile pe care le fac eu şi acela le va face şi mai mari decât acestea 
va face” (loan XIV, 12). 


Să nu se creadă că prin aceste cuvinte compar pe rob cu stăpân! Ferească Dumne- 
zeu! Un asemenea gând este gândul unui zăpăcit. Dimpotrivă vreau să afirm că 
Dumnezeu îşi arată puterea lui prin slujitorii săi, că nici unul din ucenici n-a fost 
îmbogăţit, ca Petru, cu darurile sale, că I-a pus pe el în fruntea tuturora, înălțându-l 
prin darurile cele de sus şi că după cum a fost cel dintâi ucenic, tot astfel a fost prin 
puterea Duhului mai mare decât fraţi lui pe temeiul faptelor săvârşite. 


A fost primul chemat şi îndată a ascultat; a fost găsit la țărmurile mării, într-un loc 
plin de zgomotele lumii, iar cel care este năucit necontenit de valurile zăpăcelii 
omeneşti îşi face neîntrerupt rugăciunea sa cu voce mare la țărmurile mării. Primul 


dintre creştini care a disprețuit averile lumești şi călcându-le pe toate în picioare, s- 
a îndreptat spre cele spirituale şi mai presus de lume. 


Probabil cineva din cei cel numesc pe acest prea fericit apostol sărac şi obscur îmi 
va obiecta: 

- Ce a părăsit? De ce avere a fost lipsit? 

- O, omule! Tot ce are fiecare e lucru mare! Şi averea pe care o are cel sărac tot 
bogăţie este! Pentru Dumnezeu este tot atât de mare şi cel care se lipseşte de trăsuri 
ca şi cel ce se lipseşte de măgar. Ceea ce este pentru bogat trăsura cu patru cai, 
aceea este pentru sărac asinul neînsemnat. La fel de înţelept este şi cel care pără- 
seşte masa de argint, cizelată cu felurite scene, ca şi cel ce-şi părăseşte ieftina sa 
masă de lemn. 


Pentru Dumnezeu este la fel şi cel ce stăpâneşte un oraş plin de lume, ca şi cel ce 
are o mică grădină; cel care are o haină cusută în fir de aur, ca şi cel ce are un strai 
învechit. Dumnezeu nu judecă despărțirea de averi şi milostenia după cantitatea 
şi calitatea celor date, ci după voinţa şi dragostea celui care dă. Pentru aceea 
Evanghelia numeşte milostivă pe văduva care şi-a dat bănuţul ei, pentru că nu şi-a 
păstrat nimic din ce avea (Luca XXI, 2-4). Cel care întinde un pahar cu apă rece 
primeşte ca răsplată Împărăţia pentru graba cu care 1-a oferit (Matei X, 42) căci cu 


ceea ce a avut a potolit setea celui însetat, chiar dacă din pricina sărăciei nu avea 
vin parfumat cu mirosul florilor. Aceasta o spun cu îngăduinţă, căci nu înseamnă să 
fie cineva negreşit sărac dacă este pescar. 


Nu ştii oare că cel care caută mărgăritare este un pescar? lar mărgăritarele sunt 
floarea bogăției mândre şi semeţe, cu care se împodobesc împărații, cu care se 
mândresc femeile iubitoare de bogății şi de podoabe ? Pescarul vopseşte purpura 
cea vestită şi este destinată special demnităţii împărăteşti. Pescarii vopsesc stofele 
de lână ţesute cu aur, ei sunt cei care vânează sideful bălai. Nu trebuie deci să se 
aibă în vedere uneltele meseriei lor, ca unele ce sunt ieftine şi uşor de disprețuit, 
adică plasa şi cârligele, ci bogăţia se cunoaşte după meseria îndeplinită. 


Dacă s-ar judeca aşa lucrurile, apoi nici o meserie n-ar fi mai săracă decât agri- 
cultura, dacă bogăţia ei s-ar judeca după sapă şi târnăcop. După această concepţie 
sunt cu totul săraci şi căutătorii de aur, regele bogăției, căci lor nu le trebuie decât 
o secure şi un băț de lemn cu care despărţesc aurul de pământ. 


Să tacă deci păgânii şi evreii care insultă pe Petru din pricina sărăciei meseriei sale, 
şi încearcă să micşoreze valoarea acestui mare bărbat din pricină că a fost pescar! 
Să înceteze de a se mai lăuda cu astfel de argumente şi să-mi răspundă la 


întrebarea: Care pescar sau care dintre oameni a mers pe mare? Cine a pus, ca 
Petru, piciorul pe faţa unui lac, cu toate că valurile erau agitate de vânt? Dumne- 
zeul nostru cel bun a săvârşit multe minuni prin robii lui atât în vechime, în istoria 
poporului lui Israel, cât şi în vremile din urmă, când iconomia iubitoare de oameni 
a Mântuitorului nostru s-a arătat în lume. Dar despre nimeni dintre sfinții de la 
începutul lumii şi până acum, nu se ştie că a săvârşit o astfel de faptă prin propria 
sa credinţă şi prin harul cel de sus. 


Minunat este şi Moise care a trecut marea fără corăbii; totuşi a călcat pe pământ, 
aşa cum calcă toți oamenii, căci apele s-au retras din faţa lui Moise. Mare este şi 
lisus al lui Navi, urmaşul lui Moise, că a trecut Iordanul cu apele revărsate peste 
maluri; totuşi, ca şi la Marea Roşie, şi el a despărțit apele, tăindu-i cursul, a făcut 
ca poporul să treacă Iordanul ca pe uscat. 


Dar niciodată nici un om n-a mers cu picioarele pe apă. Legea naturii nu acceptă ca 
materia lichidă să reziste la ceea ce este tare şi o apasă. Dar mi se pare că Domnul 
şi Stăpânul tuturora, admirând dorinţa arzătoare a lui Petru prin care 1-a strigat: 
“Porunceşte-mi ca să vin la tine pe apă” (Matei XIV, 28), i-a dat ca răsplată a marii 
lui dragoste şi credinţe, acel har nou şi minunat, pe care singur Petru dintre oa- 
menii de la Adam şi până la sfârşit, l-a primit. 


Arătarea unei asemenea minuni, adevărate şi deosebirea lui Dumnezeu, depăşeşte 
smerenia firii cum spune şi David, cel mai bun dintre profeți. David, lăudând pe 
Dumnezeu în unii din psalmii săi şi tălmăcind puterea lui nespusă şi neînţeleasă, a 
spus aceste cuvinte pe care le cunoaşteţi, cântându-le de obicei: “În mare este calea 
lui şi cărările lui în ape multe şi urmele tale nu se vor cunoaşte”. (Psalmi LXXVI, 
18) 


Dumnezeu deci a împărtăşit robului său ceea ce formează caracterul său propriu, 
socotindu-l vrednic de o astifel de cinste. 


Mare a fost loan Zilotul, cel care se odihnea pe pieptul lui lisus (loan XIII, 23 ) 
mare şi lacov, ca unul ce a fost numit fiul tunetului (Marcu III, 17) strălucit în 
cinste şi Filip, ca unul ce a fost răpit de Duhul, când a inițiat pe etiopian în 
cunoaşterea Mântuitorului (Faptele Apostolilor VIII, 39). Cu toate acestea toţi au 
rămas în urma lui Petru şi vin în al doilea rând, deoarece însăşi comparația 
darurilor arată pe cel mai valoros. Considerând şi cercetând toate faptele fiecărui 
ucenic, găsesc că, atât în ce priveşte cuvântările sale cât şi în faptele sale, stă în 
fruntea celorlalți ucenici, depăşeşte şi lasă în urmă pe cei care aleargă acelaşi stadiu 
al vieţii. 


Odată când Domnul a întrebat pe cei doisprezece încercându-i să vadă. ce părere au 
despre el, le-a poruncit precis să-i spună cine spun ei că este el; deoarece toţi 
ceilalți voiau să tacă, întârziau, căutând răspunsul, gândindu-se oarecum, şi-a 
deschis îndată, gura cel care purta în suflet cărbunele aprins al credinţei, cu care au 
fost curăţite şi buzele lui Isaia şi a mărturisit acele fericite şi cu adevărat lămurite 
cuvinte: «Tu eşti Hristos, Fiul Dumnezeului celui viu» (Matei XVI, 16). Faţă de 
valoarea acestor cuvinte, care interpret vrednic de credinţă al celui mai mare dintre 
apostoli ar mai putea fi admirat? Uitaţi-vă mai întâi la aceste cuvinte! Sunt puţine 
ŞI nimic de prisos; printr-o expresie scurtă a pus în valoare multe şi nenumărate 
lucruri. Toată expresia aceasta este excelentă, îşi aparține ei înşişi şi nu cade în idei 
slabe; dimpotrivă, în puţine cuvinte indică mulţime de idei, după asemănarea 
grăuntelui de muştar; grăuntele de muştar este foarte mic când îl iei în mână şi te 
uiţi la el; dar dacă-l pui pe limbă, te aprinde din cap până-n picioare. 


«Tu eşti Hristos, Fiul lui Dumnezeu». Întreaga formulă, contribuind la cunoaşterea 
lui Dumnezeu şi a Mântuitorului nostru consideră şi are în vedere două idei: una 
cu privire la Dumnezeirea primară: Cuvântul cel dintru început totdeauna existent, 
care este la Tatăl şi este Dumnezeu, după cum ne-a inițiat marele teolog Ioan, 
care, şezând pe pieptul Unului- Născut, a scos ca prin un burete de acolo cunoştinţa 
tainicei înţelepciuni; a doua cu privire la întrupare, pe care Dumnezeu, bun fiind, a 
primit-o coborându-se spre slăbiciunea noastră. Aşadar este vrednic de a fi cercetat 
acest răspuns care pe scurt şi în puţine cuvinte, a făcut cunoscută în termeni precişi 
înţelegerea tuturor punctelor de credinţă, începând de la cele de jos şi urcând 
mintea treptat spre cele înalte. 


«Tu eşti Hristos». Aceste cuvinte arată iconomia întrupării, tălmăcesc arătarea lui 
Dumnezeu în trup. Termenul Hristos nu este numele lui mai înainte de veci, ci 
indică harul celor unşi. Pentru acea şi Domnul nostru primind ca să fie om în 
întregime şi să ia toate cele în legătură cu trupul, a primit să fie numit Uns şi să fie 
uns ca împărat nu cu undelemnul din corn ca Samuil şi David şi ceilalți oameni, ci 
prin lucrarea Duhului, potrivit căreia şi Omul Domnesc (căci aşa este numit cu 
plăcere lisus de mulţi) a fost zămislit în chip minunat şi extraordinar în pântecele 
Fecioarei. Dar după ce Petru a mărturisit că lisus s-a făcut om pentru noi, nu şi -a 
oprit aici cuvântul, ci urcând pe scara cea spirituală a lui lacov spre cer şi ajun- 
gând la contemplarea Cuvântului lui Dumnezeu dintru început, i-a adăugat lui 
Hristos vrednicia specifică şi reală, numindu-l Fiul al Dumnezeului celui viu. Pre- 
cis acesta şi nu altul. 


După ce Petru a mărturisit îndreptarul cel drept şi nestricat al credinţei şi după ce 
ne-a predat nouă tuturor învăţătura credinţei, lege netrecută, n-a plecat nerăsplătit 


Şi nici neîncununat. A fost, este numit fericit de Cel fericit în realitate, este numit 
piatra credinţei, temelie şi fundament al Bisericii lui Dumnezeu. Prin făgăduință 
primeşte cheile Împărăției şi ajunge stăpânul acelor porţi, ca să deschidă cărora va 
vrea şi să le închidă cărora ar fi drept, dar negreşit celor răi, fără de sfinţenie şi 
celor care tăgăduiesc acea mărturisire, din pricina căreia el ca un bun şi credincios 
păzitor al bunătăţilor bisericeşti, a fost pus să supravegheze intrările Împărăției. 


Cât întuneric şi câtă negură se răspândeşte înaintea ochilor oamenilor, din pricina 
căreia ereticii nu văd urmele părinţilor nici nu merg pe calea pe care au mers 
picioarele apostolilor! Căci iată Petru, ucenic autentic după alegere al lui Hristos, 
care a primit pretutindeni cel dintâi premiu şi în onoruri şi în fapte, bărbatul acela 
foarte renumit a cărui faimă a umplut toată lumea, când i s-a poruncit să spună ce 
părere are despre Dumnezeu şi Mântuitorul nostru, n-a început printr-o lungă şi 
abilă introducere, înconjurându-se cu o grămadă de silogisme şi dovezi, nici n-a 
răspuns la întrebare cum obişnuiesc să facă sofiştii iscusiţi şi tehnologii credinţei, 
ci în simplitatea inimii a expus pe scurt adevărul. N-a despărţit pe cel nenăscut de 


PAPI 
cel născut, nu s-a încurcat în chițibuşării de limbaj cu privire la Ewotae ŞI 


VON ON9E nici nu s-a interesat mânat de curiozitate, de discuţiile cu privire la 
dalla dintre fiinţe , nici n-a măsurat Dumnezeirea prin silogisme, cum sunt 
jocurile lui Arie şi falsele argumente ale lui Eunomiu. 


Să imităm, creştinilor (a căror caracter specific este credinţa, nu vorbăria), pe pes- 
car, pe omul lipsit de falsă curiozitate, pe cel de loc din Betsaida, pe prima pescuire 
a lui Hristos. Să medităm spunând: “Tu eşti Hristos, Fiul Dumnezeului celui viu”. 
Ce e mai mult decât atâta să o lăsăm celor care se luptă cu cuvântul, a căror treabă 
e cearta, iar la sfârşit, pierderea. 


Oare minunile apostolului se opresc până la cele spuse? Dar cu totul dimpotrivă, 
părem că nici n-am început dacă s-ar compara cele rămase cu cele spuse. Eu însă 
lăsând cunoştinţei voastre (căci cunoaşteţi pe Petru şi faptele lui, chiar dacă nici 
unul dintre voi nu şi-a pus în minte să laude pe bărbat) vreau să vă vorbesc puţin 
despre răposarea lui, cum s-a mutat de pe pământ la cer, ca să terminăm cuvântarea 
acolo unde-i începe şi viaţa. 


Când Mântuitorul nostru avea să sfințească prin moartea sa de bună voie pe om, 
lasă acestui bărbat ca un depozit ales Biserica universală şi ecumenică, întrebându- 
1 pe el de trei ori: «Mă iubeşţi tu?» (loan XXI, 15-17). Şi pentru că la întrebări a 
dat cu multă râvnă o întreită mărturisire, a primit lumea în grija sa, ca pe o singură 
turmă şi un păstor, când a auzit: "Paşte oile mele!» (loan XXI, 15-17) Şi Domnul a 


dat pe ucenicul prea credincios, aproape în locul lui, prozeliţilor tată, păstor şi 
instructor. 


Când Petru a auzit aceste cuvinte nu şi-a petrecut viaţa în lenevie, nici n-a iubit 
viaţa fără primejdii, ci mergând prin toată lumea, a descoperit celor orbi pe Hristos, 
conducându-i pe cei rătăciți, sfătuindu-i, pe cei ce au gustat din credinţă, luptând 
împotriva vrăjmaşilor, povăţuindu-i pe ai săi, suferind în persecuții, răbdând 
greutatea închisorilor, primejduidu-se în multe chipuri pentru Evanghelie. 


După ce a trecut vreme a ajuns în capitala lumii, iar acolo a alergat la palatul im- 
perial. Neron aprins de mânie, ca altădată Irod în Palestina când magii au vestit pe 
Hristos împărat, întrece toate celelalte chipuri de torturi, şi porunceşte ca prea feri- 
citul să fie răstignit pe cruce. 


În chipul acesta Petru n-a imitat pe Hristos numai mergând pe mare, ci şi atârnat pe 
lemn. Totuşi fiind credincios şi înţelept, chiar în timp ce era chinuit şi ştiind care 
este deosebirea între Stăpân şi rob, a cerut de la duşman; o singură favoare, să nu 
fie pus pe lemn ca Domnul ci să fie pironit cu capul în partea de la pământ a crucii. 
A spus că nu este vrednic robul să aibă chiar în patimă parte de aceleaşi lucruri ca 
şi Stăpânul. Şi a dobândit ce a voit şi prin cruce a plecat la Cel răstignit şi înviat, el 


îmbrăcând cununa muceniciei, iar nouă lăsându-ne prilejul acestei sărbători. 


Aceste cuvinte de mulţumire ţi le aducem şi după putere, o iubite şi sfinte cap, 
pentru isprăvile tale cele multe. 


Este timpul acum să îndrept cuvântul spre alt luptător tovarăş al virtuţii tale, spre 
cel din Tars, care a plecat împreună cu tine la Hristos prin alt fel de pedeapsă, dar 
unit cu tine prin ţinta credinţei. 


Dumnezeiescul Pavel, trâmbiţa cu mare glas a Evangheliei, mai înainte cumplit 
duşman al creştinilor, dar în urmă foarte puternic apărător al Bisericii; de tânăr a 
fost din nou născut apostolilor de către har, iar cu timpul a fost al doilea dintre 
ucenicii lui Hristos, la fel cu ei în ce priveşte virtutea şi ca să nu spun mai mult 
făcând să roşească bătrâneţea celor doisprezece; înflăcărat râvnitor al lui Moise, 
deşi altul, zid al legii, turn trainic şi neclătit al Vechiului Testament. 


Până la convertire mare primejdie pentru cei care mărturiseau pe Hristos 
pretutindeni înfricoşa pe ai noştri şi-i fugărea; cu adevărat, după proorocia lui 
Iacov: «Veniamin, lup răpitor» (Facere XLIX, 27) sfâşiind pe cei mai buni ai lui 
Hristos şi împrăştiind turmele. 


(3 UL DSDT CON 


După ce a conlucrat la uciderea Sfântului Ştefan şi cu mâinile încă pătate de sânge, 
a alergat la Damasc, cu intenţia de a adăuga prigoană la prigoană şi ucidere la 
ucidere şi să smulgă din rădăcină creştinismul, chiar când îi dăduse cea dintâi 
floare. Dumnezeul nostru a ştiut bine ce a făcut, că duşmanul puternic ar putea 
ajunge şi prieten brav. Şi luminându-l deodată cu lumina, îl înfricoşează şi-l 
întoarce spre smerenie, îl opreşte din drum din pricina fricii şi înţelepţeşte prin 
orbire ochiii înflăcăraţi de ură şi plini de mânie. 


Dumnezeu nu-l pedepseşte fără să-i vorbească, ci a adăugat cuvânt faptei spu- 
nându-i ce este scris: «Saule, Saule, pentru ce mă persecuţi? Greu îţi este să loveşti 
cu piciorul în bolduri» (Faptele Apostolilor IX, 4-5). A rostit numai aceste cuvinte, 
nu pentru că nu era nevoie să-i vorbească mai mult (căci la ce mai e nevoie de 
cuvinte acolo unde-s de ajuns faptele?), ci ca să-i dea prilej să întrebe şi să afle că 
Hristos cel socotit de el mort şi îngropat, trăieşte şi i se arată din cer. 


Cel mai bun lucru este ca să avem înaintea noastră aceste cuvinte care ne tălmăcesc 
prinderea lupului iudaic. “Saul încă suflând ameninţare şi ucidere” (Faptele Apos- 
tolilor IX, 1). Cuvintele acestea îmi zugrăvesc pe un bărbat frământat de mânie în 
urma uciderii Sfântului Ştefan la care luase parte, gâfâind încă după aruncarea cu 
pietre, cu privirile injectate, de sânge şi sălbatice, ca un ucigaș grăbit, păstrând în el 
simboalele profeţiei patriarhului amintite mai sus. lacov, când era pe patul de 
moarte, şi-a adunat copiii în jurul patului, şi a profeţit prin Duhul Sfânt. Astfel 
binecuvântând pe luda îi vorbea lui, dar în chip alegoric lăuda Hristos prin el. La 


fel a prorocit apoi şi celorlalți copii şi în cele din urmă a venit la Veniamin, 
deoarece era fiul cel mai mic. Aşa zicând vorbea către fiul lui, dar în realitate 
indică pe Pavel, care se trage, după cum ştim din seminţia lui Veniamin. «Venia- 
min lup răpitor; dimineața mănâncă, dar seara va împărți hrana» (Facere XLIX, 
27). Să căutăm ce sens au aceste cuvinte! 


Nimic altceva decât că la inceput a mâncat - adică a prigonit, a ucis, a vărsat sânge, 
a împrăştiat ca pe o turmă Biserica - iar în urmă a ajuns păstor, cioban bun, a 
dezbrăcat pe prigonitor şi a îmbrăcat pe apostol. Împarte tuturor ca hrană legea şi 
ne întemeiază, această sfântă masă. 


Puterea Domnului este atât de mare că dezarmează mânia şi gândurile necre- 
dincioase ale celor răzvrătiți, îi aduce la el cu dibăcie, îi potoleşte şi-i schimbă, din 
fiare muşcătoare în oi blânde. Dar ce mai spune Scriptura? “ Venind la arhiereu, a 
cerut de la el scrisori către sinagogile din Damasc ca să aducă în Ierusalim pe 
creştini” (Faptele Apostolilor LX, 2). 


Ce luptă şi câtă deosebire între scrisorile cerute atunci de Pavel şi acelea pe care le- 
a scris în urmă vestind pe Hristos! Unele legau pe creştini, celelalte puneau perse- 
cutorului pentru Hristos multe lanţuri, grele şi grozave de purtat. In cele dintâi era 


scris: Pavel evreul, apărătorul legii, duşmanul cruci, vrăjmaşul Evangheliei; în 
epistolele de mai târziu: «Pavel, rob al lui Hristos» (Romani I, 1). Observă bine: 
«al celui răstignit». Ce minune! Ceea ce era cu puţin mai înainte insultă pentru el, 
acum a ajuns laudă! Ceea ce era socotit o nimica, astăzi este pomenit cu slavă! Nici 
un împărat doritor de slavă şi lăudăros nu s-a lăudat atâta cu gloria stăpânirii cât s-a 
lăudat Pavel, cu crucea sau cu piroanele, scriind tuturora că este legat şi se lăuda el 
mai mai mult cu lanţurile de fier decât se laudă fetele cu aurul ce le împodobește. 


“Pe neaşteptate l-a înconjurat pe el o lumină din cer” ( Faptele Apostolilor LĂ, 
3). Pentru ce Hristos nu I s-a arătat lui în chip de om, cum I s-a arătat lui Ştefan din 
cer, ci în chip de foc sau de lumină? Bine a fost că I s-a arătat lui Ştefan aşa cum s- 
a şi înălţat la cer, pentru că el cunoştea taina întrupării şi nu-l vătăma întru nimic 
faptul că Mântuitorul a luat firea noastră cea proastă; lui Pavel însă, care nu 
acceptă să-l numească pe lisus Dumnezeu, pentru că s-a pogorât în trup, nu 1 se 
arată în chip de om, ca să nu întărească încă şi mai mult necredinciosului obiecţia, 
ci mai degrabă în chip de fulger sau de foc, ca să-l atragă pe el prin apariţiile din 
lege şi Moise. Căci în lege când însuşi Dumnezeu s-a arătat lui Moise îi vorbea în 
foc; când a dat legea pe Muntele Sinai, luminându-l cu foc pe evreu, i-a înmânat 
plăcile legii. Îl luminează aşadar pe Pavel cu foc, pentru ca gândindu-se la 
asemănarea dintre cele petrecute atunci şi cele de acum, deşteptându-se oarecum 


din uitare, să cunoască, că arătările sunt ale uneia şi aceleaşi puteri. Dumnezeu 
trimite lumină din cer, pentru ca să nu se mai întoarcă Pavel cu mintea în Vitleem 
şi Galileia, ca să-l numească pe Hristos, fiul lui David şi om şi toate celelalte nume 
ale iconomiei întrupării, ci să-l înveţe lămurit că Dumnezeu fiind de sus, a venit 
către noi şi că de acolo se arăta şi acum. 


După aceasta adaugă următoarele cuvinte: “Eu sunt Hristos”. lisus este numele 
pogorârii sale. A spus aceste cuvinte ca să-l întărească în credinţa întrupării, de 
care se scandalizau iudeii.«Eu sunt acela pe care l-aţi pălmuit, pe care l-aţi biciuit, 
pe care l-aţi târât de ici colo, mai întâi la Caiafa, apoi la Pilat; pe care îl numeaţi 
mereu fiul dulgherului, pe care îl numărați între morţi, râzând mult de cei ce 
propovăduiau învierea. Eu care-ţi vorbesc acum, nu mă arăt; sunt prezent, dar nu 
mă văd; luminez sufletul şi orbesc ochii. Crede deci că m-am arătat şi lui Ştefan, 
când voi nu credeaţi cuvintelor lui. “Greu îţi este deci să dai cu piciorul în bolduri” 
(Faptele Apostolilor IX, 5). Numeşte bolduri, cuiele crucii. După cum cel care se 
loveşte de un fier ascuţit, nu strică fierul (cum ar putea oare să se strice fierul?) ci 
se răneşte de el, tot astfel şi cel care se împotriveşte lui Dumnezeu îşi atrage de 
bună voie distrugerea. “ Înţelepţeşte-te pe viitor şi prin faptul că ai pierdut vederea 
din pricina minunatei lumini, înţelege mai cu seamă acum, că pentru aceasta am 
îmbrăcat trup, ca să nu orbească toţi care vorbesc cu Dumnezeirea lipsită de văl.” 


Acestea s-au întâmplat. Şi Pavel condus de mână a plecat, privelişte vrednică de 
milă, dar mai bine vrednică de bucurie şi de veselie. Lupul a fost legat, răpitorul 
cuminţit, sălbaticul îmblânzit şi cel ce alerga iute călca liniştit. A plecat ucenic, 
tiranul ucenicilor, a fost dus să bea sângele altuia, cel cu mâinile pătate de sângele 
lui Ştefan. Trei zile le-a petrecut în orbire. Şi pe bună dreptate! Cel care a păcătuit 
faţă de Treime a fost osândit în chip drept la o pedeapsă de un număr egal de zile. 


Aşa a fost dumnezeiescul iniţiat în credinţa creştină. Odată ce a gustat din adevăr 
şi prin proprie experienţă a cunoscut că Hristos trăieşte, există, împărăţeşte peste 
toate, că nici n-a fost stricat de moarte şi nici n-a fost furat de ucenici, a trecut iute 
de la lege la Evanghelie, a vestit tuturora pe Hristos Dumnezeu, pe care ieri şi mai 
înainte îl insulta cu hule şi a ajuns un apărător tot atât de mare, pe cât de mare 
duşman a fost. 


Puternic şi în una şi în alta. Pe neaşteptate şi dintr-o dată intrând în sinagogile din 
Damasc, rostea cuvintele legii şi ale profeților, nu pentru a susţine legea, ci pentru 
a adeveri pe Hristos prin lege şi punând în comparaţie predica ucenicilor cu cele 
întâmplate în vechime. Prin lege a desfiinţat legea. După cum spune chiar despre el 


în epistola către Romani: “Căci eu prin lege, am murit legii” (Galateni II, 19), cu 
alte cuvinte condus de scrierile evreilor am cunoscut credinţa Evangheliei. 


Mirare a cuprins întreg Damascul şi toți în sinea lor îl divinizau: “Haideţi să vedeți 
pe evreul din Tars, ucenicul aprins după legea părinţilor puternic apărător al lui 
lisus; îl numeşte pe lisus Dumnezeu şi dovedeşte din scrierile noastre că el este 
Mântuitorul făgăduit. Teamă ne este să nu convingă întreaga cetate şi nu cumva tot 
poporul să fie făcut să se despartă de lege. Căci este mare cunoscător al Scripturii, 
priceput la minte, meşter la cuvânt, dibaci în purtări şi are marele dar de a fi crezut 
pe cuvânt. Odată ce cunoaşte foarte bine legea noastră, se pare că nu rătăceşte din 
pricina neştiinţei, ci că a găsit adevărul prin experienţă proprie şi judecată». 


În aşa de mare încurcătură a pus prima predică a bravului prozelit marele oraş, 
popor nenumărat de oameni. Şi atunci Damascul s-a tulburat mai mult decât s-au 
tulburat creştinii în Ierusalim când Pavel lovea cu pietre în Ştefan. După cum 
oamenilor mari şi vrednici le urmează victoria oriunde s-ar duce, tot aşa şi acest 
dumnezeiesc bărbat făcea mari pe aceia cărora le oferea ajutorul lui. 


Astfel vestind în Fenicia, Evanghelia şi aruncând acolo primele seminţe ale apos- 
toliei sale, după ce a fost însuşi luminat la cunoştinţă, a venit în Ierusalim, pri- 
velişte străină şi bună celor de acolo. Cei care l-au trimis, neştiind ce s-a întâmplat 
între timp, când l-au văzut întâi, îl priveau cu drag, cerându-i pradă, nădăjduind să 
vadă mulțime de creştini legaţi, cerându-i rodul atâtor de multe făgăduințe. Dar în 
cursul discuţiei au găsit pe Saul Pavel, care şi-a schimbat odată cu numele şi gân- 
direa, pe robul lui Hristos şi mai înflăcărat ucenic decât toți apostolii. La început 
socoteau că vorbele lui Pavel sunt glumă şi jucărie; dar când au văzut că şi cugetul 
lui face aceaşi mărturisire ca şi gura, un singur lucru au pus la cale numai ca tână- 
rul să piară, pentru că nu este cu putinţă ca religia evreilor să existe şi să prospere 
atâta timp cât trăieşte şi vorbeşte Pavel. Iar acest lucru l-a arătat tot timpul de mai 
târziu. 


Mulţi, chiar dacă erau creştini, nu se mulțţumeau să trăiască curat după Evanghelie, 
ci erau Şi cu unii şi cu alții, şi întrebuinţau şi unele practici ale tăierii împrejur, 
pentru ca îndeplinind în parte cele plăcute iudellor să îndulcească mânia lor. Pavel 
însă neînduplecat în gândirea sa n-a avut nici o bunăvoință în învăţătura sa; 
dimpotrivă, a predicat cuvântul cel de sus cu voce curată şi a ajuns până la o 
înălțime atât de mare de libertate de gândire, încât odată când galatenii învățau din 
pricina uşurătăţii şi nepăsării dascălilor lor, că trebuie să se întoarcă iarăşi la viaţa 
cea după lege, le-a scris lor o epistolă minunată, în care i-a învăţat să fie religioşi şi 
să trăiască în noutatea petrecerii după Hristos şi să nu mai dea atenţie literelor celor 


scrise pe plăci de piatră. Prin cele spuse a fost de acord cu însuşi verhovnicul a- 
postolilor şi ori unde se afla se adresa lui Petru şi-l ţinea de rău că tulbura noua 
vieţuire prin întrebuinţarea dogmelor vechi ce au încetat. Şi nu s-a ruşinat nici de 
cărunteţea bătrânului, nici de întâietatea apostoliei, când a văzut că adevărul era în 
primejdie. Împotriva galatenilor s-a ridicat cu tărie; pe Petru însă, adeseori I-a 
mustrat, atât cât era cu putinţă, amestecând îndrăzneala cu respectul. Ori unde se 
găsea, cuvânta şi convingea. 


Dacă uneori se întâmpla să sufere ceva rău din pricina relelor moravuri sau aruncat 
în închisoare, sau biciuit, sau lovit cu pietre, totuşi nu-şi pierdea zelul din pricina 
greutăților întâmpinate. Dimpotrivă după ce părăsea pe duşmani puţină vreme, se 
apropia din nou de ei, le întorcea cuvintele lor, vădea felul lor greşit de argu- 
mentare, şi întorcea cu dibăcie spre argumentele sale, şi pleca convingându-i sau 
pe toţi, sau pe cei mai mulți. 


Deşi plin de răni de nevindecat şi aruncat la marginea oraşului, pe care I-a iniţiat 
în tainele creştinismului, crezut mort din pricina loviturilor, totuşi a doua zi a venit 
în piaţă şi întinzându-şi mâna dreaptă, îi învăţa din nou pe cei care-l duseseră 
aproape de moarte. Astfel nu-i păsa deloc de corp. 


Privind la scopul chemării de sus, se lupta cu stăruinţă, străbătând ţară după ţară, 
oraş după oraş; se lupta pe uscat cu greutăţile şi era pregătit faţă de primejdiile de 
pe mare; vorbea cu înţelepciune, se apăra înaintea judecătorilor înfuriaţi; a adus pe 
evrei la cunoştinţa lui Hristos chiar prin scrierile cinstite de dânşii; pe elini i-a 
convins prin argumentele filosofiei laice şi prin legile nescrise ale naturii. Pe 
creştini îi întărea, pe prozeliţi îi zidea, hrănindu-i cu învățături pe măsura credinţei 
lor aşa cum procedează grădinarii cu răsadurile plantelor, udându-le cu măsură şi 
cu grijă. Dar mai bine să aflăm ce făcea tăria cuvintelor lui. 


Atena, oraş de primul rang al Ahaiei, căminul ştiinţelor, după cum l-au numit mai 
demult cei ce l-au lăudat, vechiul arsenal al bărbaţilor înţelepţi şi ai oamenilor de 
ştiinţă. După ce Pavel a străbătut Iliricul şi a aruncat pretutindenea scânteile 
credinţei, pe care luându-le Duhul le înflăcăra şi le păstra nestinse, a venit potrivit 
nevoiei călătoriei sale, şi către înţelepţii atenieni. 


Încercarea lui era vrednică de multă grijă: cum are să rostească făcătorul de corturi 
cuvintele despre Dumnezeu, celor care aveau pretenția că împărăţesc, potrivit 
culturii lor, peste toţi oamenii? Pavel, mânat de măreţia firii lui şi de bogăţia 
darului de sus, nu s-a oprit la una din casele din Atena, nici n-a stat la un atelier 
spre a-şi ţine cuvântarea sa, după cum obişnuiau să facă primii lor filosofi, ci a 


alergat la Areopag, unde era un senat sever şi înfricoşător, care judeca procesele 
penale. A găsit acolo mulțime multă adunată şi a stat în mijlocul lor. A vorbit 
retorilor ce se aflau acolo de obicei şi pledau în fiecare zi. A luat ca temă cuvintele 
dintr-o inscripţie săpată pe un altar, şi pornind de aici le-a vestit în chip potrivit pe 
Dumnezeul necunoscut. După ce şi-a terminat cuvântarea, s-a văzut că n-a păcătuit 
deloc faţă de regulile artei oratorice, deşi era un necunoscător al acestei arte, încât 
convingând pe Dionisie, corifeul Areopagiţilor şi pe femeia sa i-a convertit şi 1-a 
făcut robi ai lui Hristos.Dintr-un altar şi o mică inscripţie a distrus multe altare. 


A coborât învingător acolo unde mai cu seamă avea putere demonul elinilor. Din 
Atena s-a dus spre oraşul vecin, Corintul, metropola Ahaiei. Aici a rostit în 
sinagogi învățătura mântuitoare şi a plecat ducând un prozelit, dar nu unul din cei 
mulţi, nici pe unul la întâmplare ci pe însăşi căpetenia sinagogii cu toată casa lui. 


După ce a biruit legea din vârful ei şi a mărit crucea, ca pe un înalt trofeu, a părăsit 
şi acel oraş supunându-l lui Hristos. Trecând timpul şi progresând învăţătura 
credinţei, Pavel îşi petrecea timpul ca un general, care cucereşte în fiecare zi pentru 
împărat, oraşe, sate, pământuri, tăind puterea tiranului ce stăpânea mai înainte. 


Din Corint s-a dus în ținutul Pisidei, apoi a ajuns în Licaonia şi în oraşele Frigiei. 
De acolo a vizitat Asia, apoi Macedonia. Era un dascăl obştesc al lumii: celor pe 
care-i vedea le era de folos prin graiul său, iar pe cei de departe îi întorcea la 
credinţă prin epistolele sale. Este singurul om ai cărui genunchi n-au obosit veşnic 
călătorind, limba nu i s-a muiat, dezvoltând neîncetat şi în fața duşmanilor şi a 
prietenilor taina Evangheliei. Aşa a fost Pavel în ce priveşte învăţătura dată de el. 


Dar ce fel de om a fost în cealaltă înţelepciune a vieţii? Deşi stăruia necontenit în 
cuvânt, slujind Evangheliei, nu primea nici pâine în dar de la cineva. Ziua şi-o 
petrecea în lupta împotriva nenumăraţilor duşmani,iar noaptea cuțitul, pieile şi tot 
lucrul meseriei lui, ca să-şi procure de aici întreţinerea, ca să nu se arate apostol 
împovărător cuiva, propovăduitor ce nu cere cheltuială, care cruța până şi pâinea 
celor care-l găzduiesc. 


Acest cuvânt să-l auzim, preoţilor, noi care nu ne mărginim numai la a participa la 
altar, ci ne îmbogăţim de pe urma lui şi ne desfăşurăm, care ne însuşim averea 
Bisericii, iar celor robi pentru Hristos le punem sarcini ca unor adevăraţi robi. 
Preoţia nu este despotism, ci mai degrabă robie faţă de cei din jurul tău. Preoţia nu 
este vrednicia unei aroganţe de funcţionar, ci slujirea unei administrații evlavi- 
oase. 


Oare nu avea putere dumnezeiescul Pavel să mănânce şi să bea din cele sfinte şi 
Să ia o mică răsplată a nenumăratelor lui oboseli spre îngrijirea trupului său 
lovit în fiecare zi? Dar n-a făcut uz de putere, ca neluând nimic de pe pământ, să le 
depoziteze pe toate în ceruri. Pentru aceasta a şi fost învrednicit cu vrednicii supra 
omeneşti pe când era încă unit cu trupul. 


Și ca să vadă bunătăţile viitoare şi ca o arvună a cinstei de acolo, este urcat până la 
al treilea cer (II Corinteni XII, 2) vede vedenii ce depăşesc soarta celor de aici, 
aude cuvinte ce nu se pot grăi, după cum însuşi spune; dar cu toate acestea este 
modest; mânat cu sila chiar, evitând mereu de a se lăuda şi de a se îngâmfa cu 
propriile lui calități. lar pentru ca să smerească gândirea celor care se laudă chiar 
cu daruri mici, dă la iveală forţat câte ceva din marele lui daruri, dar şi aceasta o 
face punând-o pe seama altei persoane spre a îndepărta de la el orice bănuială de 
îngâmfare. 


Pretutindeni este lăudat Ilie Tesviteanul, pentru că a fost ridicat la înălțime în 
chipul unei trăsuri de foc şi a lăsat în lume prilej de multă admiraţie. Scriptura nu 
ne spune însă până unde a ajuns. Probabil că după ce a fost înălţat puţin de la 
pământ de puterea ce-l ducea, a fost aşezat în locul pe care avea să-l locuiască. 
Urcarea lui Pavel, însă a fost cu mult mai strălucită şi mai celebră, având în vedere 


înălțimea la care s-a ridicat. Odată ce sunt şapte ceruri, înseamnă că a ajuns aproa- 
pe la jumătate. 


Să nu mi se mai laude deci evreii care au mari idei despre Moise, deoarece el a 
ajuns numai până în vârful Muntelui Sinai şi a fost în întuneric şi nori. Pavel al 
meu însă în loc de munte s-a înălţat la cer; în loc de nori, a alergat dincolo de cer 
mai presus de nori. Şi pe bună dreptate. Căci trebuia ca omul după Hristos cu atât 
mai mult să învingă pe Moise cu cât Evanghelia depăşeşte legea. 


Pavel n-a ascuns deloc harul care era în el, care se manifestă în arătările 
dumnezeieşti în cuvintele spuse lui de Dumnezeu; era dezlegat când era legat, era 
întărit când era întristat, Dumnezeu vorbea cu el în stare de veghe şi în stare de 
somn şi-i spunea ce trebuie să vorbească; acest har al lui nu şi l-a ascuns, ci l-a 
descoperit în chip înţelept tuturora, spunând: “Dacă voi căutaţi proba de vorbeşte 
Hristos în mine” (II Corinteni, XIII, 3). Ceilalţi fie profeți, fie apostolii, aveau din 
când în când lucrarea harului de sus; Dumnezeirea era uneori cu ei, alteori nu 
era. Dar acest dumnezeiesc bărbat era ca un templu special al lui Dumnezeu în 
care se hotărâse să locuiască, aşa că avea în el pururea pe Hristos şi sfătuitor şi 
dascăl al cuvântărilor lui şi ajutător în faptele sale. 


Și loan, fiul lui Zevedeu părea mare, că mai presus decât ceilalți ucenici, prin 
îndrăzneala sa faţă de Domnul, se odihnea pe pieptul lui. Pentru aceasta mai cu 
seamă este fericit de toți. Dar cum n-ar putea fi socotit Pavel pe bună dreptate mai 
presus de om, care se odihnea în fiecare zi, nu pe lisus în trup, ci pe Cuvântul 
lhpsit de trup, făcându-se vas folositor şi curat al Creatorului? 


Deşi am multe şi felurite de spus despre câte a învăţat şi a făcut dumnezeiescul 
Pavel în toată lumea, pe uscat şi pe mare, în tribunale, în pieţe şi în public, în 
adunări, în curţile împăraţilor, totuşi de bună voie le trec sub tăcere din pricina 
mulțimii lor. Nu mi-am pus de gând acum ca să scriu o carte despre faptele mari 
ale lui Pavel, din care să nu lipsească nimic, ci am vrut să fac un cuvânt de laudă 
atât cât îmi stă în putinţă. Voi termina cuvântarea mea, după ce voi face pomenire 
de ultima lui faptă. 


După ce a străbătut întreaga lume, şi punând cuvântul în sfeşnic, a aprins marele 
foc al cunoştinţei evanghelice, a ajuns până la Roma, în oraşul împărătesc, ca să 
poată vorbi cu mulți oameni spre a iniția în taina Evangheliei şi să convingă pe cei 
care stăpânesc lumea şi să dobândească ucenici. Acolo a găsit şi pe Petru, lucrător 
al aceleiaşi râvne. S-a unit cu el, ca o pereche sfântă şi dumnezeiască şi învăţa în 
sinagogi pe cei de sub lege iar în pieţe câştiga pe păgâni. 


Și era Pavel dascăl pentru tot felul de învățături bune: arăta cunoştinţa cea curată şi 
nefalsificată despre Dumnezeu; hotăra legi precise cu privire la virtute; alunga 
departe de oameni dansurile şi beţia şi orice patimă neînfrânată, de care era 
stăpânit mai ales şi poporul întreg şi împăratul. Introducerea unei vieţi bune şi 
înțelepte I-a atins grozav pe Neron. L-ar fi durut mai mult pe Neron dacă l-ar fi 
dezlipit cineva de plăcere decât dacă l-ar fi dat jos de pe tronul împărătesc. Era 
mai mai mult decât altul un născocitor de plăceri şi de desfătări, iubitor de muzică 
din flaut, molatec şi afemeiat, fruntaşul celor desfrânaţi şi nu împărat al bărbaţilor. 
Căci cum ar putea să stăpânească pe alţii, dacă nu ştie să se stăpânească pe sine? O 
singură grijă îl stăpânea ca să taie din oraş pe dascălul credinţei şi al înfrânării. 
Imitând gândul lui Irod, băga la închisoare pe apostoli, cum I-a băgat şi Irod pe 
loan; dar ca să fie asemănarea completă, avea o altă Irodiada, gândul desfrânat şi 
iubitor de plăceri, care cerea capul lui Petru şi al lui Pavel pe amândoi i-a încunu- 
nat cu mucenicia; pe unul pironindu-l pe lemn, iar lui Pavel tăindu-i capul, 
lăsându-ne nouă şi lumii, pătimurea sfinţilor, prăznuire şi prilejul unei atât de mari 
sărbători. 


Acestea ne-a adus, o prea fericiţilor, legea anuală ca să vă propovăduiască pre- 
tutindenea ca atleți obşteşti ai lumii, îmbunătăţind sufletele oamenilor prin cins- 


tirea voastră. Când este cinstită virtutea, pe mulţi îi deşteaptă spre a o râvni. In 
lisus Hristos, Domnul nostru, căruia slava şi puterea în veci, Amin. 


Extras din cartea: Sfântul Asterie al Amasiei - Omilii şi Predici (1946) 

Sfântul Asterie al Amasiei - Omilii şi Predici (1946): 

Cei ce sunteţi între apostoli, mai întâi pe scaun şezători şi lumii învăţători, Stă- 
pânului tuturor rugaţi-vă, pace lumii să dăruiască şi sufletelor noastre mare mi- 
lă. 


